

**РЕПУБЛИКА СРБИЈА**

**МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА**

**расписује**

**ЈАВНИ ПОЗИВ**

 **за спровођење и организацију Такмичења за најбољу технолошку иновацију у 2021. години**

**I**

Министарство просвете, науке и технолошког развоја објављује Јавни позив заинтересованим институцијама да се пријаве самостално или као конзорцијум од две или више институција за спровођење и организацију Такмичења за најбољу технолошку иновацију у 2021. години.

**II**

**Институција/је које желе да конкурише морају да испуњавају следеће услове:**

1) да има/ју формиран организациони тим од најмање пет чланова са искуством у организацији сличних такмичења и обука у трајању од 5 година;

2) да има/ју креирану веб адресу преко које ће се вршити пријава тимова, и преко које ће се пратити све активности у вези са организацијом такмичења;

3) да има/ју обезбеђену базу рецензената за оцену предложених иновација од најмање 100 рецензената који покривају 10 различитих научних и техничко-технолошких области ;

- пожељно је да предложени рецезенти имају искуства у рецензирању и међународних пројеката

**III**

**Уз пријаву на јавни позив подносе се следећа документа :**

1) одлука институције/ја о формирању организационог тима за потребе реализације пројекта „Такмичење за најбољу технолошку иновацију“ у 2021. години;

2) споразум о формирању конзорцијума организација учесника;

3) биографија чланова организационог тима са подацима о радном искуству на пословима организације такмичења и обука;

4) подаци о веб адреси која је у функцији и прати све потребне активности у вези са организацијом и спровођењем такмичења;

5) списак рецензената по областима и места њиховог пребивалишта.

**IV**

Пријаве са потребном документацијом подносе се Министарству просвете, науке и технолошког развоја препорученом поштом на адресу Министарство просвете, науке и технолошког развоја, Немањина 22-26, 11000 Београд са назнаком „ЗА ЈАВНИ ПОЗИВ ЗА СПРОВОЂЕЊЕ И ОРГАНИЗАЦИЈУ ТАКМИЧЕЊА ЗА НАЈБОЉУ ТЕХНОЛОШКУ ИНОВАЦИЈУ У 2021. ГОДИНИ” (не отварати), као и у електонској верзији коју је потребно доставити путем мејла на адресу: marina.vukobratovic@mpn.gov.rs

Рок за подношење пријава је 8 дана од датума објављивања Јавног позива на сајту Министарства просвете, науке и технолошког развоја, закључно са **25.01.2021. године.**

Непотпуне и неблаговремене пријаве неће бити разматране.

 **V**

Коначну одлуку о избору институције/ја кoја/е ће организовати и спроводити Такмичење за најбољу технолошку иновацију у 2021. години доноси министар просвете, науке и технолошког развоја у року од 5 дана од дана завршетка Јавног позива, о чему ће пријављени кандидати бити обавештени писменим путем.

Министарство просвете, науке и технолошког развоја ће са изабраном/им институцијом/ма закључити Уговор о спровођењу избора најбоље технолошке иновације Републике Србије у 2021. години у оквиру којег ће бити опредељена буџетска средства за наградни фонд.